|  |  |
| --- | --- |
| ***NASLJEDNOPRAVNE KLINIKE*** | ***SPECIJALISTIČKE STUDIJE*** |
|  ***Ime i prezime:*** |  ***Broj indeksa:*** |

Marko Marković se sa svojom suprugom Marijom ukrcao na crnogorski brod u luci Bar na sedmodnevno krstarenje Jadranom. Marko je bio srčani bolesnik i prilikom nevremena jedne noći , u strahu da će umrijeti, obratio se kapetanu broda i usmeno mu saopštio svoju poslednju volju u pogledu raspodjele svoje imovine. To je učinio pred kapetanom broda, prvim oficirem i glavnim kuvarem. Usmeno je izložio svoj testament na srpskom jeziku , za koje vrijeme je kapetan broda sačinio zapisnik koga su potpisali testator, kapetan broda, prvi oficir i kuvar. Stavio je i vrijeme, datum i mjesto sačinjavanja testamenta. Marko je raspolagao na sledeći način: stan u Baru od 70 kvadrata ostavio je na plodouživanje svojoj supruzi Mariji a poslije njene smrti, stan prelazi u svojinu njegovog maloljetnog unuka od sina Zorana koji je bio rasipnik. Voćnjak od 20 ari ostavlja drugom sinu Milanu kao i automobil marke Golf sa obavezom da vrati njegov dug kumu Petru od 5000 eura i da ga sahrani po mjesnim običajima. Ćerku Vanju je diskvalifikovao iz nasljeđa jer je smatrao nedostojnom zato što je bila neradnik i bavila se nepoštenim poslom.

Deset dana prije puta Marko je sačinio testament na mašini za kucanje i pred suprugom i komšijom izjavio i da je ovo pismeno njegova posljednja volja u pogledu raspodjele imovine i pismeno su potpisali kao svjedoci supruga Marija i komšija Vuk. Raspolagao na sledeći način: stan i kola ostavlja svojoj supruzi Mariji, a Golf svome sinu Milanu. Sudbina je htjela da nakon dva dana po iskrcavanju umre.

1. Podvedite prezentovano činjenično stanje pod odgovarajuću zakonom predviđenu formu.
2. Koja od ova dva testamenta je punovažan i navedite sve bitne elemente punovažnosti testamenta kao i razlozi za nepunovažnost istog.
3. Ko je u konkretnom slučaju univerzalni a ko singularni sukcesor?
4. Kako se zove institut postavljanja unuka od sina Zorana za nasljednika i ako je punovažno pod kojim uslovima se može primijeniti?
5. Kako se zove institut diskvalifikacije iz nasljeđa?
6. Nabrojte razloge relativne nepodobnosti testamentarnih svjedoka po ZON-u CG.
7. Kad se tumači testament i koji metod se pritom koristi?